Maag is sensitief en opgeswel | Health24
Posted by: Sonneblom | 2011/06/13
Maag is sensitief en opgeswel
Ek wil asb. uitvind of ek bekommerd moet wees?
My maag is van tyd tot tyd vreeslik geswel en my ingewande is sensitief as ek daarop druk. Dit is nie seer andersins nie, net as ek daarop druk. My maag is dan ook kliphard geswel.
Is dit maar net simptome van IBS of kan dit dalk iets anders wees?
Baie dankie en `n lekker dag vir u.
NB: ek was al by die gynea en " vroulike probleme" is uitgeskakel.
Ek stel voor dat jy jou dokter vir 'n ondersoek en 'n moontlike verwysing na 'n gastroenteroloog konsulteer. IBS is 'n diagnose wat gemaak word nadat alle ander moontlikhede uitgeskakel is en ek dink dit is dus wys om 'n gastroskopie en kolonoskopie te laat doen. Indien jy oor 50 is, is dit in elk geval 'n goeie idee om hierdie twee toetse te laat doen.